ເຮືອອັດຕະໂນມັດ ສາມາດສະໜອງ ການຊ່ວຍເຫຼືອ ຢູ່ເທິງນໍ້າໄດ້
ຄືກັນກັບເຮືອທີ່ບັງຄັບດ້ວຍຣີໂມດຈາກໄລຍະໄກລຳອື່ນໆ, ເຮືອທີ່ມີລຳຕົວເປັນຄູ່ລຳນີ້ ແມ່ນສາມາດຄວບຄຸມໄດ້ ໂດຍເຄື່ອງມືຢູ່ເທິງຝັ່ງ.
ຖ້າມີລົດບໍ່ມີຄົນຂັບແລ່ນຢູ່ຕາມຖະໜົນໄດ້, ເປັນຫຍັງຈຶ່ງຈະມີເຮືອ ທີ່ບໍ່ມີຄົນຂັບແລ່ນ ຢູ່ຕາມໜ້ານໍ້າໄດ້? ນັກຂ່າວວີໂອເອ ເຟທ໌ ລາປູດັສ ມີລາຍລະອຽດ ກ່ຽວກັບ ທີມງານ ທີ່ກຳລັງສ້າງເຮືອຫຸ່ນຍົນຢູ່ ແລະ ສິ່ງທີ່ ເຂົາເຈົ້າຢາກໃຫ້ມັນເຮັດ, ເຊິ່ງ ພຸດທະສອນ ຈະເປັນຜູ້ນຳເອົາລາຍລະອຽດມາສະເໜີທ່ານໃນອັນດັບຕໍ່ໄປ ເຮືອ USV ຫຼື ຍານພາຫະນະບໍ່ມີຄົນຂັບຢູ່ເທິງໜ້ານໍ້າ ລຳນີ້ ແມ່ນກຳລັງຖືກທົດລອງຢູ່ ເທິງໜ້ານໍ້າໃນລັດຟລໍຣິດາ ຄືກັນກັບເຮືອທີ່ບັງຄັບດ້ວຍຣີໂມດຈາກໄລຍະໄກລຳອື່ນໆ, ເຮືອທີ່ມີລຳຕົວເປັນຄູ່ລຳນີ້ ແມ່ນສາມາດຄວບຄຸມໄດ້ ໂດຍເຄື່ອງມືຢູ່ເທິງຝັ່ງ ແຕ່ກຸ່ມດັ່ງກ່າວ ກໍຍັງສາມາດປ່ຽນເຮືອລຳນີ້ ໃຫ້ເປັນລະບົບຄວບຄຸມຕົວມັນເອງໄດ້, ປັດເຂ່ຍທຸກສິ່ງທຸກຢ່າງທີ່ເປັນອຸປະສັກໃນທາງຜ່ານອອກໄປ ເພື່ອທົດສອບວ່າມັນຈະ ປະສົບຄວາມສຳເລັດ ໃນການປະເມີນຄວາມສ່ຽງຂອງມັນໄດ້ແນວໃດ ແລະ ຈະເດີນ ທາງໃນສະພາບແວດລ້ອມທີ່ຊັບຊ້ອນດ້ວຍຕົວຂອງມັນເອງບໍ່ ທ່ານ ສະຕຽນດຣາ ກຸບຕາ (Satyandra Gupta), ຈາກມະຫາວິ ທະຍາໄລລັດຄາລິຟໍ ເນຍ ກ່າວວ່າ “ເມື່ອມັນເດີນທາງໄປພົບອຸປະສັກ, ມັນຈະຮູ້ສຶກໄດ້, ແລ້ວມັນກໍຈະຄຳ ນວນວ່າ ສິ່ງກີດຂວາງພວກນັ້ນແມ່ນນ້ອຍໃຫຍ່ຊໍ່າໃດ ແລ້ວມັນກໍຈະຫາທາງຫຼີກເວັ້ນ ເພື່ອຮັບປະກັນວ່າ ມັນຈະບໍ່ໄປຕຳເອົາສິ່ງກີດຂວາງນັ້ນ ” ດ້ວຍມະນຸດເປັນຜູ້ຄວບຄຸມຢູ່, ເຮືອ USV ຈະສາມາດເຮັດໜ້າທີ່ຕ່າງໆຄື ສຳຫຼວດ ກວດກາເບິ່ງຂົວ, ເບິ່ງສິ່ງແວດລ້ອມຕ່າງໆ, ທຳການຄົ້ນຫາ ແລະ ຫຼີກໄພໃນລະດັບໃໝ່ ສ່ວນວ່າເຮືອ USV ອັດຕະໂນມັດ ຈະສາມາດເຮັດໄດ້ຫຼາຍຢ່າງໄປກວ່ານີ້ ທ່ານ ສະຕຽນດຣາ ກຸບຕາ ກ່າວວ່າ “ໃນເມື່ອພວກເຮົາສາມາດເຮັດໃຫ້ມັນບັງຄັບຕົນ ເອງໄດ້, ແລ້ວພວກເຮົາກໍຈະສາມາດເຮັດພາລະກິດໄປໄດ້ຫຼາຍກວ່າການກວດກາທີ່ ງ່າຍໆ ແທ້ຈິງແລ້ວພວກເຮົາຈະສາມາດປະຕິບັດການກວດຄົ້ນ, ກູ້ໄພ ແລະ ການກອບ ກູ້ໄດ້ເຊັ່ນກັນ, ແລະ ຍັງຈະສາມາດທຳການຂົນສົ່ງສິນຄ້າ ຫຼື ອະນາໄມເສດຫັກພັງ ຕ່າງໆໄດ້ ສະນັ້ນມັນຈຶ່ງຈະມີຫຼາຍໆຢ່າງທີ່ສາມາດເຮັດໄດ້ ” ໃນທີ່ສຸດ, ບັນດາສະມາຊິກຂອງກຸ່ມນີ້ຈຶ່ງເວົ້າວ່າ, ວຽກງານຂອງເຂົາເຈົ້າທີ່ໄດ້ຮັບການ ສະໜັບສະໜູນໂດຍມູນນິທິວິທະຍາສາດແຫ່ງຊາດນັ້ນ ແມ່ນກ່ຽວກັບ ການຂະຫຍາຍ ຄວາມສາມາດຂອງມະນຸດ ໃນການສັ່ງຊາຫຸ່ນຍົນໃຫ້ເຫັນວຽກງານທີ່ໃຊ້ເວລາດົນ ຫຼື ເປັນອັນຕະລາຍ ດ້ວຍການຊີ້ນຳ ພຽງເລັກນ້ອຍ, ແລະ ເຮັດໃຫ້ມັນໃຊ້ໄດ້ຢ່າງງ່າຍໆ ທ່ານ ຄາລ ວັອນ ແອລເລັນໄຣເດີ (Karl Von Ellenrieder) ຈາກມະຫາວິທະຍາໄລ ແອັດແລນຕິກ ລັດຟລໍຣິດາ ກ່າວວ່າ “ຂ້າພະເຈົ້າຄິດວ່າ ຈະເວົ້າຕາມຄວາມຈິງແລ້ວ, ມັນມີບາງຢ່າງທີ່ເຈົ້າມັກຢາກຈະໃຫ້ຄົນໃດຄົນນຶ່ງເຮັດ ແຕ່ໃນເວລາດຽວກັນ, ຫຸ່ນຍົນ ແມ່ນສາມາດຖືກສ້າງຂຶ້ນມາ ເພື່ອໃຫ້ມັນເຂົ້າໄປໃນສະພາບແວດລ້ອມທີ່ຮ້າຍແຮງ ກວ່າ ຄືກັບເຄື່ອງຈັກທຸກໆປະເພດ, ຖ້າມັນບໍ່ງ່າຍສຳລັບຄົນທີ່ຈະໃຊ້ມັນ ແລ້ວມັນກໍຈະ ບໍ່ຖືກນຳເອົາມາໃຊ້ຢ່າງແພ່ຫຼາຍ ແລະ ສະນັ້ນ, ຍິ່ງມັນມີການສຳພັດກັບທຳມະຊາດ ຫຼາຍຊໍ່າໃດ, ຂ້າພະເຈົ້າຄິດວ່າ ມັນກໍເບິ່ງຄືວ່າ ຈະຖືກນຳເອົາມາໃຊ້ຢ່າງກວ້າງຂວາງ ກວ່າເກົ່າ ” ບັນດານັກຄົ້ນຄວ້າທັງຫຼາຍ ກຳລັງເຮັດວຽກຢູ່ ຈົນໄປເຖິງມື້ ທີ່ຂະບວນຫຸ່ນຍົນເຮືອ ຈະ ເປັນຄູ່ຮ່ວມງານກັບມະນຸດ ເພື່ອເຮັດໃຫ້ການເຮັດວຽກຢູ່ເທິງໜ້ານໍ້າມີປະສິດທິພາບ ຫຼາຍຂຶ້ນ, ປອດໄພຂຶ້ນ ແລະ ຖືກລົງ